Jack Rodwell

Jack Christian Rodwell (sündinud 11. märtsil 1991 Southportis) on Inglismaa jalgpallur, kes mängib keskkaitsja või kaitsva poolkaitsjana Austraalia kõrgliiga klubis Western Sydney Wanderers.

1998. aastal liitus ta Evertoni noorteakadeemiaga. Klubi põhimeeskonnas debüteeris ta 20. detsembril 2007 UEFA karika alagrupiturniiril Hollandi klubi Alkmaari AZi vastu, saades 16 aasta ja 284 päeva vanuselt Evertoni kõige nooremaks mängijaks Euroopa klubisarjas. Inglismaa kõrgliigas tegi Rodwell debüüdi 9. märtsil 2008 mängus Sunderlandi vastu. Alates hooajast 2008–09 hakkas ta Evertoni põhimeeskonnas oluliselt enam mänguaega saama. Esimese värava lõi ta Evertoni meeskonnas 15. veebruaril 2009 Inglismaa karikavõistluste mängus Aston Villa vastu. Inglismaa kõrgliigas lõi ta esimese värava 20. veebruaril 2010 mängus Manchester Unitedi vastu.

2012. aasta augustis siirdus ta Manchester Citysse, kellega sõlmis viieaastase lepingu."Jack Rodwell joins Manchester City from Everton for £12m". bbc.com. 12.8.2012. Vaadatud 9.4.2022 19. mail 2013 lõi ta Inglismaa kõrgliiga hooaja viimases mängus kaks väravat Norwich City vastu. Hooajal 2013–14 tuli ta Manchester Cityga Inglismaa meistriks, kuid Rodwell sai sel hooajal liigas väljakule vaid viies mängus.

2014. aasta augustis sõlmis ta viieaastase lepingu Inglismaa kõrgliiga klubiga Sunderland. Hooaeg 2014–15 oli Rodwelli kõige resultatiivsem Inglismaa kõrgliigas, kui ta lõi kolm väravat: 24. augustil Manchester Unitedi vastu, 1. jaanuaril Manchester City vastu ja 3. märtsil Hull City vastu. 25. augustil 2015 lõi ta liigakarika teises ringis kaks väravat Exeter City vastu. Tema viimaseks väravaks Inglismaa kõrgliigas jäi 15. mail 2016 hooaja viimases mängus löödud värava Watfordi vastu.

2018. aasta augustis sõlmis ta üheaastase lepingu Inglismaa esiliiga klubiga Blackburn Rovers."Jack Rodwell: Blackburn Rovers sign ex-Everton, Man City and Sunderland midfielder". bbc.com. 23.8.2018. Vaadatud 9.4.2022

2020. aasta jaanuaris sõlmis ta lepingu Inglismaa kõrgliiga klubiga Sheffield United, kuid ta pääses klubi põhimeeskonnas väljakule vaid kahes mängus.

2021. aasta novembris sõlmis ta üheaastase lepingu Western Sydney Wanderersiga."Rodwell signs for Wanderers". wswanderersfc.com.au. 18.11.2021. Vaadatud 9.4.2022

Aastatel 2006–2012 mängis Rodwell Inglismaa noortekoondistes. 2009. aastal saavutas ta Inglismaa kuni 21-aastaste koondisega Euroopa omavanuste meistrivõistlustel teise koha. Inglismaa jalgpallikoondises mängis ta aastatel 2011–2013 kokku kolm korda.

 Viited 

 Välislingid 

Kategooria:Inglismaa jalgpallurid
Kategooria:Everton FC mängijad
Kategooria:Manchester City mängijad
Kategooria:Sunderland AFC mängijad
Kategooria:Blackburn Rovers FC mängijad
Kategooria:Sheffield United FC mängijad
Kategooria:Western Sydney Wanderers FC mängijad
Kategooria:Premier League'i mängijad
Kategooria:The Championshipi mängijad
Kategooria:Sündinud 1991